ai4bharat/Pralekha huggingface dataset:
রেলমন্ত্রক
ভারতীয় রেল আজ নতুন দিল্লি থেকে তিনটি স্পেশাল ট্রেন চালানো শুরু করল
নতুনদিল্লি বিলাসপুর স্পেশাল ট্রেনে ১১৭৭জন, নতুনদিল্লি ডিব্রুগড় স্পেশাল ট্রেনে ১১২২ জন ও নতুনদিল্লি বেঙ্গালুরু স্পেশাল ট্রেনে ১১৬২ জন টিকিট কেটেছেন
নতুনদিল্লি, ১২ই মে,২০২০
০২৪৪২ নতুনদিল্লি থেকে বিলাসপুরগামী বিশেষ ট্রেনটি আজ ১২ই মে নতুনদিল্লি স্টেশন থেকে যাত্রা শুরু করেছে। কোভিড-১৯ এর কারণে যাত্রীবাহী ট্রেন পরিষেবা বন্ধ করে দেবার পর আজ আবার নতুনদিল্লি থেকে ট্রেনের যাত্রা শুরু হল। নতুন দিল্লি থেকে তিনটি ও দেশের অন্য পাঁচটি শহর থেকে দিল্লির উদ্দেশ্যে বিশেষ ট্রেন আজ ছেড়েছে/ ছাড়বে। এই ট্রেনগুলি শ্রমিক স্পেশাল ট্রেনের অতিরিক্ত।
নতুন দিল্লি থেকে যে ট্রেনগুলি ছেড়েছে/ছাড়বেঃ-
ক্রমিক সংখ্যা ট্রেন নং যাত্রা শুরু করবে গন্তব্য
১ 0২৬৯২ নতুনদিল্লি বেঙ্গালুরু
২ ০২৪২৪ নতুনদিল্লি ডিব্রুগড়
৩ ০২৪৪২ নতুনদিল্লি বিলাসপুর
নতুনদিল্লি-বিলাসপুর স্পেশাল ট্রেনে ৭৪১টি পিএনআর-এর মাধ্যমে ১১৭৭ জন যাত্রী, নতুনদিল্লি-ডিব্রুগড় স্পেশাল ট্রেনে ৪৪২টি পিএনআর-এর মাধ্যমে ১১২২ জন যাত্রী,নতুনদিল্লি-বেঙ্গালুরু স্পেশাল ট্রেনে ৮০৪ টি পিএনআর-এর মাধ্যমে ১১৬২ জন যাত্রী টিকিট কেটেছেন।
নতুনদিল্লি সহ বিভিন্ন শহর থেকে আজ মোট ৮টি ট্রেন ছেড়েছে/ছাড়বেঃ-
ক্রমিক সংখ্যা ট্রেন নং যাত্রা শুরু করবে গন্তব্য
১ ০২৩০১ হাওড়া নতুনদিল্লি
২ ০২৯৫১ মুম্বাই সেন্ট্রাল নতুনদিল্লি
৩ ০২৯৫৭ আহমেদাবাদ নতুনদিল্লি
৪ ০২৩০৯ রাজেন্দ্রনগর  নতুনদিল্লি
৫ ০২৬৯১ বেঙ্গালুরু নতুনদিল্লি
৬ 0২৬৯২ নতুনদিল্লি বেঙ্গালুরু
৭ ০২৪২৪ নতুনদিল্লি ডিব্রুগড়
৮ ০২৪৪২ নতুনদিল্লি বিলাসপুর
(CG/CB
অর্থমন্ত্রক
নিউ ডেভেলপমেন্ট ব্যাঙ্কের পরিচালন পর্ষদের পঞ্চম বার্ষিক বৈঠেকে ভিডিও কনফারেন্সের মাধ্যমে অংশ নিলেন শ্রীমতী নির্মলা সীতারমন
নয়াদিল্লি, ২০ এপ্রিল, ২০২০
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ নতুন দিল্লি থেকে ভিডিও কনফারেন্সের মাধ্যমে নিউ ডেভেলপমেন্ট ব্যাঙ্কের পরিচালন পর্ষদের পঞ্চম বার্ষিক বৈঠকে যোগ দেন।
উল্লেখ করা যেতে পারে, ২০১৪ সালে ব্রিকস্ দেশগুলি এই ব্যাঙ্কের প্রতিষ্ঠা করে। ব্রিকস্ দেশগুলির এই ধরনের ব্যাঙ্ক গড়ে তোলার উদ্দেশ্য হ’ল – ব্রিকস্ ও অন্যান্য উদীয়মান বাজার অর্থনীতিতে পরিকাঠামো ও সুস্থায়ী উন্নয়নমূলক প্রকল্পগুলির জন্য প্রয়োজনীয় সম্পদের সংস্থান করা। এছাড়াও, বিশ্বব্যাপী অগ্রগতি ও উন্নয়নের জন্য বহুপাক্ষিক ও আঞ্চলিক অর্থ সহায়তা প্রতিষ্ঠানগুলির বিভিন্ন প্রয়াসে পরিপূরক ভূমিকা পালন করা। এখনও পর্যন্ত এই ব্যাঙ্কের পক্ষ থেকে ৪ হাজার ১৮৩ মিলিয়ন মার্কিন ডলার মূল্যের ভারতের ১৪টি প্রকল্প অনুমোদিত হয়েছে।
বৈঠকের প্রারম্ভিক ভাষণে শ্রীমতী সীতারমন বিশ্বের অন্যতম ভরসাযোগ্য আর্থিক প্রতিষ্ঠান হিসাবে নিজেকে প্রতিষ্ঠা করার জন্য নিউ ডেভেলপমেন্ট ব্যাঙ্কের প্রচেষ্টাগুলির প্রশংসা করেন। কোভিড-১৯ সংক্রান্ত বিষয়ে আলোচনার সময় শ্রীমতী সীতারমন ব্রিকস্ দেশগুলিকে অনতিবিলম্বে প্রায় ৫ বিলিয়ন মার্কিন ডলার অর্থ সহায়তা দেওয়ার প্রশংসা করে ভারতকেও ১ বিলিয়ন মার্কিন ডলার আপৎকালীন সহায়তা দেওয়ার জন্য ব্যাঙ্কের প্রতি কৃতজ্ঞতা প্রকাশ করেন। তিনি জানান, কোভিড-১৯ মোকাবিলায় প্রধানমন্ত্রী শ্রী নরেন্দ্র মোদীর উদ্যোগে ভারতে আপৎকালীন তহবিল গড়ে তোলা হয়েছে এবং এই মহামারী মোকাবিলায় বিভিন্ন দেশকে প্রয়োজনীয় ওষুধপত্র সরবরাহ করা হচ্ছে। সময় মতো প্রয়োজনীয় ওষুধ সরবরাহের জন্য ব্রাজিলের অর্থমন্ত্রী ভারতের প্রশংসা করেন।
কোভিড-১৯ মোকাবিলায় ভারতে যে সমস্ত পদক্ষেপ গ্রহণ করা হয়েছে, সেই প্রসঙ্গ উল্লেখ করে শ্রীমতী সীতারমন জানান, স্বাস্থ্য পরিচর্যা ব্যবস্থাকে সুদৃঢ় করার জন্য ভারত সরকার ১৫ হাজার কোটি টাকা বরাদ্দ করেছে। দরিদ্র ও বঞ্চিত মানুষের কষ্ট দূর করতে ২৫ বিলিয়ন মার্কিন ডলার সামাজিক সহায়তার জন্য মঞ্জুর করা হয়েছে। এছাড়াও, কোভিড-১৯ মোকাবিলায় সম্মুখসমরে থাকা ২২ লক্ষ স্বাস্থ্য কর্মী সহ অন্যান্য ক্ষেত্রের কর্মীদের জন্য ৫০ লক্ষ টাকার জীবন বিমার আওতায় নিয়ে আসা হয়েছে।
জি-২০ ফোরাম সহ অন্যান্য বহুপাক্ষিক উন্নয়ন ব্যাঙ্ক ও আন্তর্জাতিক অর্থ সহায়তা প্রতিষ্ঠানগুলিতে যোগদানের জন্য শ্রীমতী সীতারমন নিউ ডেভেলপমেন্ট ব্যাঙ্কের প্রয়াসগুলির প্রশংসা করেন। ব্রিকস্ দেশগুলির সুস্থায়ী উন্নয়নমূলক লক্ষ্য পূরণে উদ্ভাবনমূলক পন্থা-পদ্ধতি গ্রহণের জন্য শ্রীমতী সীতারমন ব্যাঙ্কের প্রতি আহ্বান জানান।
(CG/BD/SB
প্রধানমন্ত্রীরদপ্তর
মুম্বাইয়ের হাসপাতালে অগ্নিকান্ডে প্রাণহানির ঘটনায় প্রধানমন্ত্রীর শোক প্রকাশ
নয়াদিল্লি, ২৬ মার্চ ২০২১
প্রধানমন্ত্রী শ্রী নরেন্দ্র মোদী মুম্বাইয়ের একটি হাসপাতালে অগ্নিকান্ডে প্রাণহানির ঘটনায় শোক প্রকাশ করেছেন।
এক শোকবার্তায় তিনি বলেছেন, “মুম্বাইয়ের হাসপাতালে অগ্নিকান্ডে প্রাণহানির ঘটনায় আমি মর্মাহত। আহতদের দ্রুত আরোগ্য কামনা করি”।
স্বরাষ্ট্র মন্ত্রক
অপরাধমূলক বিষয়ে আইনি সাহায্যের জন্য কেন্দ্রীয় স্বরাষ্ট্র মন্ত্রক নতুন বিধি-নিয়ম প্রকাশ করল
নয়াদিল্লি, ৮ জানুয়ারি, ২০২০
অপরাধমূলক কাজকে কোনরকম রেয়াত না করা ভারত সরকারের নীতি। দ্রুত বিচার যাতে হয়, তার জন্য কেন্দ্রীয় স্বরাষ্ট্র মন্ত্রক আন্তর্জাতিক স্তরে অপরাধমূলক বিষয়ে পারস্পরিক সহমতের ভিত্তিতে আইনি সহায়তা প্রক্রিয়ার সরলীকরণ করার উদ্যোগ নিয়েছে। কেন্দ্রীয় স্বরাষ্ট্র মন্ত্রক এই সংক্রান্ত নতুন বিধি-নিয়ম জারি করেছে ২০১৯-এর ডিসেম্বরে।
এতে প্রতিটি ধাপে তদন্তকারী সংস্থা তাদের মামলা সাজানোর জন্য সহায়তা পাবে। সাম্প্রতিককালে বিভিন্ন আইনি এবং প্রযুক্তিগত উন্নতি হয়েছে। সেই দিকে নজর রেখে নথিপত্র এমনভাবে তৈরি করা হচ্ছে যাতে এক নজরে সংশ্লিষ্ট বিভিন্ন দেশের আইনি ব্যবস্থা সম্পর্কে জানা যাবে।
বিভিন্ন আদালত নানা বিষয়ে যে উদ্বেগ বা মত প্রকাশ করেছে, সেগুলিও বিদেশে বসবাসকারী ব্যক্তির ক্ষেত্রে নথি তৈরিতে এই বিধি-নিয়ম সহায়ক হবে। মহিলা এবং শিশুদের বিরুদ্ধে করা অপরাধের ক্ষেত্রে কোন মামলার অনুরোধ এলে তার ১০ দিনের মধ্যে অন্য দেশগুলির কর্তৃপক্ষের কাছ থেকে নথিপত্রের বিষয় কি করতে হবে সে বিষয়টিও এই বিধি-নিয়মে অন্তর্ভুক্ত করা হয়েছে।
তদন্তকারী, মামলাকারী এবং আদালতের আধিকারিকদের জন্য অপরাধমূলক বিষয়ে পারস্পরিক আইনি সহায়তার প্রশিক্ষণও দেওয়া হচ্ছে।
ইদানীংকালে অপরাধের ধরন-ধারণ বদলে যাওয়ায় এবং ডিজিটাল বিপ্লব ঘটায় অপরাধমূলক কাজকর্মে ভৌগোলিক বেড়া ভেঙে গেছে। এর জন্য চিরাচরিত প্রথাসম্মত তদন্ত প্রক্রিয়ার আমূল বদল ঘটেছে। তথ্য সংগ্রহ এবং অপরাধীর জন্য দেশের বাইরেও যেতে হচ্ছে।
ভারত এই বিষয়ে ৪২টি দেশের সঙ্গে চুক্তি স্বাক্ষর করেছে। এর পাশাপাশি, বিভিন্ন আন্তর্জাতিক সনদেও স্বাক্ষর করেছে ভারত। ভারতের পক্ষে কেন্দ্রীয় স্বরাষ্ট্র মন্ত্রকই কেন্দ্রীয় কর্তৃপক্ষ হিসেবে মর্যাদাপ্রাপ্ত। এই ধরনের সহায়তা পেতে কেন্দ্রীয় স্বরাষ্ট্র মন্ত্রক বিধি-নিয়ম তৈরি করেছে।
গত কয়েক দশকে নতুন নতুন আইন, বিধি তৈরি হওয়ায় আন্তর্জাতিক সহযোগিতা ক্ষেত্রটির আমূল বদল ঘটেছে। সেইজন্য চলতি বিধি-নিয়মগুলি পুনর্বিচার এবং পুনর্মূল্যায়ন করা জরুরি হয়ে পরে যাতে যুগের সঙ্গে তাল মিলিয়ে চলা যায়।
CG/AP/DM
(Visitor Counter : 133
প্রধানমন্ত্রীরদপ্তর
মিশরের বিশিষ্ট লেখক এবং খনিজ তেল সম্পদের কৌশলী শ্রী তারেখ হেগীর সঙ্গে প্রধানমন্ত্রীর সাক্ষাৎ
নতুন দিল্লি, ২৫শে জুন, ২০২৩
প্রধানমন্ত্রী শ্রী নরেন্দ্র মোদী কায়রোতে ২৪শে জুন মিশরের বিশিষ্ট লেখক এবং পেট্রোলিয়াম নীতিনির্ধারক শ্রী তারেখ হেগীর সঙ্গে সাক্ষাৎ করেছেন।
তাঁরা আন্তর্জাতিক ভূ-রাজনৈতিক পরিস্থিতি, জ্বালানী সম্পদের নিরাপত্তা, মৌলবাদ এবং লিঙ্গ সাম্য সংক্রান্ত বিভিন্ন বিষয় নিয়ে আলোচনা করেছেন।
CG/CB/SFS
(
নির্বাচনকমিশন
নির্বাচনী প্রক্রিয়া সম্বন্ধে সচেতনতা বাড়াতে ভোটদাতাদের জন্য সচেতনতামূলক ফোরাম
নয়াদিল্লি, ১৫ জানুয়ারি, ২০১৯
নির্বাচনী প্রক্রিয়া সম্বন্ধে সচেতনতা বাড়াতে বিভিন্ন মন্ত্রক, দপ্তর, অ-সরকারি বিভাগ এবং অন্যান্য প্রতিষ্ঠানে ভোটদাতাদের জন্য ফোরাম গড়ে তোলা হবে। নির্বাচন কমিশনের তরফে ১৬ জানুয়ারি অর্থাৎ আগামীকাল নতুন দিল্লিতে প্রবাসী ভারতীয় কেন্দ্রে এ সম্পর্কে বিভিন্ন মন্ত্রকের নোডাল আধিকারিক এবং সংগঠনগুলির পক্ষ থেকে একজন প্রতিনিধিকে অবহিত করা হবে।
একইভাবে, রাজ্য ও জেলা স্তরেও ঐ দিন বিশেষ সভার আয়োজন করা হবে। যেখানে মুখ্য নির্বাচনী আধিকারিক ও জেলা নির্বাচন আধিকারিকরা বিভিন্ন দপ্তরের নোডাল আধিকারিক, অ-সরকারি সংগঠন এবং গণমাধ্যমের প্রতিনিধিদের নির্বাচনী প্রক্রিয়া সম্বন্ধে ভোটদাতাদের সচেতন করে তোলার জন্য যে ফোরাম গড়ে তোলা হচ্ছে, সে বিষয়ে অবহিত করা হবে।
নির্বাচনী প্রক্রিয়া সম্বন্ধে ভোটদাতাদের আরও সজাগ করে তোলার জন্য এই ফোরাম বা মঞ্চ গড়ে তোলার পরিকল্পনা নেওয়া হয়েছে। সমস্ত প্রতিষ্ঠানের কর্মীরা এই মঞ্চের সদস্য হতে পারবেন। তবে, সংশ্লিষ্ট প্রতিষ্ঠানের প্রধান এই মঞ্চের সভাপতির দায়িত্বে থাকবেন।
ভোটদাতাদের জন্য সচেতনতামূলক এই ফোরাম নির্বাচন কমিশনের নির্বাচনী প্রক্রিয়া সংক্রান্ত সচেতনতা কর্মসূচির অঙ্গ। গত বছর ২৫ জানুয়ারি অষ্টম জাতীয় ভোটদাতা দিবস উদযাপন উপলক্ষে এই কর্মসূচির সূচনা হয়। উদ্দেশ্য ছিল – প্রথাগত শিক্ষা ব্যবস্থার বাইরে থাকা মানুষজনকে নির্বাচনী প্রক্রিয়া সম্পর্কে সচেতন করে তুলতে প্রতিটি বুথের নির্বাচনী পাঠশালা ও শিক্ষা প্রতিষ্ঠানে নির্বাচনী প্রক্রিয়া সংক্রান্ত সচেতনতা ক্লাব স্থাপন করা। এই কর্মসূচির সূচনার এক বছরের মধ্যেই সারা দেশে প্রায় ২ লক্ষ ১১ হাজার এ ধরণের ক্লাব গড়ে উঠেছে।
SSS/BD/SB
(Visitor Counter : 87
প্রধানমন্ত্রীরদপ্তর
প্রধানমন্ত্রী বার্মিংহাম কমনওয়েলথ গেমস্-এ ব্রোঞ্জ পদক জয়ের জন্য সৌরভ ঘোষালকে অভিনন্দন জানিয়েছেন
নয়াদিল্লি, ০৩ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ গেমস্ স্কোয়াশ-এ ব্রোঞ্জ পদক জয়ের জন্য সৌরভ ঘোষালকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেন, “@SauravGhosal সাফল্যের নতুন উচ্চতায় পৌঁছেছেন, দেখে আমি আনন্দিত। বার্মিংহামে তিনি যে ব্রোঞ্জ পদক জয় করেছেন, তার বিশেষ গুরুত্ব রয়েছে। তাঁকে অভিনন্দন। তাঁর এই সাফল্য ভারতের তরুণদের মধ্যে স্কোয়াশ খেলার জনপ্রিয়তা অর্জনে সহায়ক হোক”।
PG/PM/SB
(
যুবওক্রীড়াবিষয়কমন্ত্রক
সাফল্যই তাঁর অভ্যাস
নতুন দিল্লি, ২৯ সেপ্টেম্বর, ২০২১
ভারতের তারকা ব্যাডমিন্টন খেলোয়াড় পিভি সিন্ধু টোকিও অলিম্পিক-২০২০-তে ইতিহাস সৃষ্টির পর এখন পারিবারিক নাম হয়ে উঠেছেন। তিনি অলিম্পিকে প্রথম ভারতীয় মহিলা যিনি ব্যাক-টু-ব্যাক পদক পেয়েছিলেন। এর আগে তিনি রিও অলিম্পিকে রৌপ্য পদক জিতে ছিলেন। এই জয়ের ধারাবাহিকতা বজায় রেখে সিন্ধু টোকিও অলিম্পিকে চীনের হি বিংজিয়াও'কে ২১-১৩, ২১-১৫-তে পরাজিত করেছিলেন।
সিন্ধু ইতিমধ্যেই তার দুর্দান্ত পারফরম্যান্সের মাধ্যমে ভারতকে গর্বিত করে চলেছে, তা বিশ্বচ্যাম্পিয়নশিপ হোক বা অলিম্পিক। তিনি সাফল্যকে তার অভ্যাসে পরিণত করেছেন। যে ব্যাডমিন্টন রেকেট দিয়ে সিন্ধু অলিম্পিকে ইতিহাস সৃষ্টি করেছিলেন সেটি যে অত্যন্ত অমূল্য সে বিষয়ে কোনো সন্দেহ নেই। কিন্তু যে কেউ এই রেকেটটির মালিক হতে পারেন। হ্যাঁ, আপনি ঠিকই শুনেছেন। আপনিও এই রেকেটটি নিতে পারেন।
অলিম্পিকে তাঁর পারফরম্যান্সের মাধ্যমে সমগ্র দেশকে মুগ্ধ করার পর ভারতে ফিরেই তিনি প্রধানমন্ত্রী শ্রী নরেন্দ্র মোদির কাছে তাঁর রেকেটটি উপহার দেন। প্রধানমন্ত্রী প্রাপ্ত উপহার গুলি নিয়ে ইতিমধ্যেই ই- নিলাম শুরু হয়েছে। সিন্ধুর রেকেটটিও নিলেও নিলামের তালিকার অন্তর্ভুক্ত করা হয়েছে। গত ৭ সেপ্টেম্বর থেকে শুরু হওয়া এই ই- নিলাম ৭ অক্টোবর পর্যন্ত চলবে। আপনাকে কেবল www.pmmementos.gov.in এটিতে লগ অন করে নিলামে অংশ নিতে হবে। সিন্ধুর রেকেটের মূল্য রাখা হয়েছে ৮০ লক্ষ টাকা।
এর আগেও প্রধানমন্ত্রীর প্রাপ্ত উপহার গুলিকে নিয়ে নিলাম করা হয়েছে। সর্বশেষ নিলাম হয়েছে ২০১৯ সালে। সরকার সেই নিলাম থেকে ১৫.১৩ কোটি টাকা সংগ্রহ করেছে। নিলাম থেকে প্রাপ্ত সমস্ত অর্থ 'নমামি গঙ্গা কোষ'- এ ব্যবহার করা হবে গঙ্গা নদী দূষণমুক্ত করে পরিষ্কার করতে।
CG/ SB
(Visitor Counter : 119
রেলমন্ত্রক
করোনা ভাইরাস সংক্রমণ রুখতে রেলমন্ত্রী শ্রী পীযূষ গোয়েল রেলের সব জোনের প্রস্তুতি সংক্রান্ত অগ্রগতি খতিয়ে দেখলেন
নয়াদিল্লি, ১৮ মার্চ, ২০২০
ভাইরাস সংক্রমণ রুখতে দেশের সর্ববৃহৎ পরিবহণ মাধ্যম হিসেবে ভারতীয় রেল করোনা একাধিক ব্যবস্থা গ্রহণ করেছে। এব্যাপারে গৃহীত ব্যবস্থাপনা পর্যালোচনা করতে রেলমন্ত্রী শ্রী পীযূষ গোয়েল আজ ভিডিও কনফারেন্সের মাধ্যমে রেল বোর্ডের চেয়ারম্যান ও অন্যান্য সদস্যদের পাশাপাশি রেলের সমস্ত জোনের জেনারেল ম্যানেজারদের সঙ্গে বৈঠকে করেন।
করোনা ভাইরাস ছড়িয়ে পড়া রুখতে জাতীয় স্তরে বিভিন্ন পদক্ষেপের অঙ্গ হিসেবে রেল বোর্ডের চেয়ারম্যান রেলমন্ত্রীকে নিম্নলিখিত বিষয়গুলি সম্পর্কে বিস্তারিত জানান :
-
যে কোন ধরনের আপৎকালীন পরিস্থিতির মোকাবিলায় সমগ্র রেল নেটওয়ার্কে কোয়ারান্টাইন ব্যবস্থা গড়ে তোলা হচ্ছে। এছাড়াও, ট্রেন এবং স্টেশন চত্বরে স্বাস্থ্যবিধি মেনে চলার ওপর জোর দেওয়া হয়েছে।
-
স্বাস্থ্য ও পরিবারকল্যাণ মন্ত্রকের পক্ষ থেকে জারি করা বিভিন্ন নির্দেশ প্রচার করা হচ্ছে।
-
রাজ্য সরকারগুলির সহযোগিতায় বিভিন্ন স্টেশনে হেল্প ডেস্ক তৈরি করা হয়েছে।
-
ট্রেনের কামরা, শৌচাগার, প্যান্ট্রি কার এবং যাত্রীদের যাতায়াতের জায়গাগুলিতে পরিচ্ছন্নতা বজায় রাখা হচ্ছে। এছাড়াও, ট্রেন, প্ল্যাটফর্ম ও কার্যালয়গুলিতে হাত ধোয়ার উপকরণ রাখা হয়েছে।
-
বড় জমায়েত, প্রশিক্ষণ এবং কনফারেন্স সাময়িক বন্ধ রাখার নির্দেশ দেওয়া হয়েছে। যাত্রীদের স্বাস্থ্য পরীক্ষা এবং স্টেশন চত্বর পরিষ্কার-পরিচ্ছন্ন রাখার জন্য পর্যাপ্ত সামগ্রীর ব্যবস্থা করা হয়েছে।
-
গণ-জ্ঞাপন ব্যবস্থার মাধ্যমে যাত্রীদের করণীয় এবং এড়িয়ে চলার মতো বিষয় সম্পর্কে নিয়মিত ঘোষণা করা হচ্ছে।
রেল বোর্ডের চেয়ারম্যান আরও জানান, রেল স্টেশনগুলিতে অপ্রয়োজনীয় ভিড় এড়াতে সংশ্লিষ্ট সবাইকে নির্দেশ দেওয়া হয়েছে। ডিভিশনাল রেলওয়ে ম্যানেজারদের পরিস্থিতি পর্যালোচনা করে প্ল্যাটফর্ম টিকিটের মূল্য প্রয়োজন সাপেক্ষে বাড়িয়ে ৫০ টাকা পর্যন্ত করার পরামর্শ দেওয়া হয়েছে।
ভারতীয় রেলের গৃহীত পদক্ষেপগুলির প্রশংসা করে রেলমন্ত্রী সংশ্লিষ্ট সকল পক্ষকে এই মহামারীর বিরুদ্ধে লড়াইয়ে জয়ী হওয়ার জন্য আরও কঠোর পরিশ্রম করতে বলেন। করোনা মোকাবিলায় রেলকর্মীদের কঠোর পরিশ্রম ও আন্তরিকতার জন্য সকলকে তিনি প্রধানমন্ত্রীর শুভেচ্ছার কথা জানান। রেলমন্ত্রী গৃহীত পদক্ষেপগুলির পাশাপাশি, কোভিড-১৯ মোকাবিলায় মন্ত্রক এবং রেলের জোনগুলির মধ্যে ঘনিষ্ঠ সমন্বয় বজায় রাখতে অনলাইন ড্যাশবোর্ড তৈরি করার পরামর্শ দেন। রেল বোর্ড থেকে ছয়জন একজিকিউটিভ ডায়রেক্টরকে নিয়ে একটি র্যাপিড রেসপন্স টিম গড়ে তোলার কথাও তিনি বলেন। এছাড়াও, প্রতিটি জোন থেকে নোডাল অফিসার হিসেবে একজনকে চিহ্নিত করে ভাইরাস মোকাবিলায় গৃহীত পদক্ষেপগুলির প্রস্তুতিতে নিরন্তর নজরদারি চালানোর নির্দেশ দেন। উক্ত নির্দেশগুলি মেনে চলা হচ্ছে কিনা, তার ওপর প্রতিনিয়ত নজর রাখা হবে বলেও শ্রী গোয়েল জানান।
CG/BD/DM
(Visitor Counter : 80
সারওরসায়নমন্ত্রক
শিক্ষা প্রতিষ্ঠানগুলির জন্য ফার্মাসিউটিকালস্ দপ্তরের ওষুধ শিল্পের উদ্ভাবন ও উদ্যোগ সংক্রান্ত অভিন্ন নীতি-নির্দেশিকা প্রকাশ
নয়াদিল্লি, ০৬ মে, ২০২২
ভারতীয় ওষুধ শিল্পকে আন্তর্জাতিক স্তরে নেতৃত্বদানের যোগ্য হিসাবে গড়ে তুলতে ফার্মাসিউটিকালস্ দপ্তর উদ্যোগী হয়েছে। দেশে গুণমানসম্পন্ন ওষুধ ও চিকিৎসা সরঞ্জাম যাতে সহজেই পাওয়া যায় এবং তা ব্যয় সাশ্রয়ী হয়, সেই উদ্দেশ্যে দপ্তর বেশকিছু পরিকল্পনা গ্রহণ করেছে। এর মধ্যে উল্লেখযোগ্য হ’ল – গবেষণা, উন্নয়ন ও উদ্ভাবনকে উৎসাহদান। এই পরিকল্পনা বাস্তবায়নের জন্য দেশে ৭টি ন্যাশনাল ইন্সটিটিউটস্ অফ ফার্মাসিউটিকাল এডুকেশন অ্যান্ড রিসার্চ  গড়ে তোলা হবে। এই শিক্ষা প্রতিষ্ঠানগুলি থেকে উন্নতমানের শিক্ষাদানের পাশাপাশি, উচ্চমানের গবেষণা করা হবে।
এনআইপিইআর শিল্প সংস্থা ও গবেষকদের জন্য একটি পোর্টালের সূচনা করেছে। জাতীয় চাহিদা পূরণে এই ব্যবস্থা নেওয়া হয়েছে। দেশে ওষুধ শিল্প ও চিকিৎসা সংক্রান্ত প্রযুক্তিতে আরও গবেষণা ও উদ্ভাবনের জন্য নতুন নীতি-নির্দেশিকা তৈরি করা হয়েছে।
এনআইপিইআর-গুলিতে যে সমস্ত ছাত্রছাত্রী পড়াশুনা করবেন, তাঁদের উদ্ভাবন ও গবেষণায় উৎসাহদানের পাশাপাশি, শিল্পোদ্যোগী হয়ে ওঠার ক্ষেত্রে সাহায্য করা হবে। এর জন্য ২০১৯ সালের জাতীয় উদ্ভাবন ও স্টার্টআপ নীতি, ২০১৬ সালের জাতীয় আইপিআর নীতি এবং অন্যান্য প্রতিষ্ঠান ও দপ্তরগুলির বিভিন্ন নীতিমালা বিবেচনা করা হয়েছে। এরপর, দপ্তরের নিয়ন্ত্রণাধীন শিক্ষা প্রতিষ্ঠানগুলির জন্য ওষুধ শিল্পে উদ্ভাবন ও শিল্পোদ্যোগ সংক্রান্ত অভিন্ন নীতিমালাটি তৈরি করা হয়েছে। এর মূল উদ্দেশ্য শিক্ষা প্রতিষ্ঠানের গবেষণাকে বাণিজ্যিকভাবে কাজে লাগানোর জন্য সাহায্য করা এবং সৃজনশীল ও শিল্পোদ্যোগের ভাবনাকে উৎসাহিত করা — এর মাধ্যমে আত্মনির্ভর ভারত অভিযানকে সফল করে তুলতে সুবিধা হবে। এই নীতিমালার অন্যান্য উদ্দেশ্যগুলি হল –
প্রতিষ্ঠানের শিক্ষা কর্মী ও ছাত্রছাত্রীদের নতুন শিল্প সংস্থা গড়ে তুলতে উৎসাহিত করা;
এমন একটি পরিবেশ গড়ে তোলা, যেখান থেকে বিভিন্ন বিষয়ে নতুন নতুন ধারণা তৈরি হবে এবং যার মাধ্যমে সফলভাবে বিভিন্ন প্রযুক্তি ও পরিষেবাকে কাজে লাগানো সম্ভব হবে;
প্রযুক্তির উন্নয়ন ও হস্তান্তরের জন্য প্রয়োজনীয় ব্যবস্থাপনা গড়ে তোলা;
পরিকল্পনা বাস্তবায়নের জন্য প্রাতিষ্ঠানিক পরিকাঠামো গড়ে তোলা;
মানবজাতির কল্যাণে ওষুধ শিল্পে উদ্ভাবন ও শিল্প সংস্থা গড়ে তুলতে উৎসাহিত করা। এর সাহায্যে এমন কিছু প্রযুক্তি উদ্ভাবন সম্ভব হবে, যা সমাজের উপকারে লাগবে।
(এই নীতিমালা সার ও রসায়ন মন্ত্রকের অনুমোদন পাওয়ার পর সব এনআইপিইআর-গুলির কাছে পাঠানো হয়েছে, যাতে প্রতিষ্ঠানগুলি নীতিমালাকে দ্রুত কার্যকর করে।
CG/CB/SB
প্রধানমন্ত্রীরদপ্তর
দেশজুড়ে পিএসিএসগুলিকে প্রধানমন্ত্রী ভারতীয় জনওষুধি কেন্দ্র খোলার অনুমতি দেওয়ার সিদ্ধান্তের কথা জানিয়েছেন প্রধানমন্ত্রী
নতুন দিল্লি, ৭ জুন, ২০২৩
প্রধানমন্ত্রী স্রী নরেন্দ্র মোদী দেশজুড়ে ২ হাজার প্রাইমারি এগ্রিকালচারাল ক্রেডিট সোসাইটিকে ‘প্রধানমমন্ত্রী ভারতীয় জনওষুধি কেন্দ্র’ খোলার সিদ্ধান্তের প্রশংসা করেছেন । প্রধানমন্ত্রী বলেছেন, দেশের সর্বত্র দামী ওষুধগুলি কম পয়সায় সাধারণ মানুষের কাছে পৌঁছে দিতে তাদের সরকার দায়বদ্ধ ।
কেন্দ্রীয় সমবায় মন্ত্রীর এক ট্যুইট বার্তার প্রত্যুত্তরে প্রধানমন্ত্রী বলেছেন ;
“ দেশের সর্বত্র দামী ঔষধ কম পয়সায় সাধারণ মানুষের কাছে পৌঁছে দিতে আমাদের সরকার দায়বদ্ধ । সমবায় ক্ষেত্রের এই বড় সিদ্ধান্তটি গ্রামাঞ্চলে বসবাসরত মানুষর জীবনযাত্রাকে আরও সহজ করে তুলবে বলে আমার বিশ্বাস“ ।
CG/CB/CS
(
স্বরাষ্ট্র মন্ত্রক
ভারত থেকে যাত্রীদের আন্তর্জাতিক বিমান সফরের ক্ষেত্রে নিষেধাজ্ঞা প্রত্যাহারের ৩০ দিনের মধ্যে কোভিড-১৯ জনিত কারণে বর্তমানে ভারতে আটকে পড়া বিদেশি নাগরিকদের কয়েকটি কন্স্যুলার পরিষেবা প্রদানে অনুমতি
নয়াদিল্লি, ০৫ মে, ২০২০
কেন্দ্রীয় স্বরাষ্ট্র মন্ত্রক গত ১৭ই এপ্রিল এক নির্দেশিকা জারি করে কোভিড-১৯ সংক্রমণের প্রেক্ষিতে ভারতে আটকে পড়া বিদেশি নাগরিকদের যাতায়াতে কন্স্যুলার পরিষেবার অঙ্গ হিসাবে তেসরা মে পর্যন্ত কয়েকটি ক্ষেত্রে অনুমতি দিয়েছে।
যাতায়াতের ক্ষেত্রে এই অনুমতির বিষয়টি বিবেচনার পর সিদ্ধান্ত হয়েছে, ফরেনার্স রিজিওনাল রেজিস্ট্রেশন অফিস বা ফরেনার্স রেজিস্ট্রেশন আধিকারিকদের কন্স্যুলার পরিষেবার অঙ্গ হিসাবে যাতায়াতে সুবিধা বাড়ানো হবে। এই প্রেক্ষিতে যে সমস্ত বিদেশি নাগরিকের কাছে রেগুলার ভিসা, ই-ভিসা রয়েছে এবং যাঁদের ভিসার মেয়াদ গত পয়লা ফেব্রুয়ারি থেকে ৫ই মে’র মধ্যে উত্তীর্ণ হচ্ছে, তাঁদের ভারত থেকে আন্তর্জাতিক সফরের ওপর থেকে নিষেধাজ্ঞা তুলে নেওয়ার সিদ্ধান্ত হয়েছে। অবশ্য, এজন্য বিদেশি নাগরিকদের অনলাইনে আবেদন করতে হবে।
ভারত থেকে যাত্রীদের আন্তর্জাতিক বিমান সফরের ওপর নিষেধাজ্ঞা প্রত্যাহারের দিন থেকে পরবর্তী ৩০ দিন বিদেশে যাওয়ার অনুমতি মিলবে। একইভাবে, ভারতে আটকে পড়া বিদেশি নাগরিকরাও যদি দেশের বাইরে যেতে চান, সেক্ষেত্রেও অনলাইন পদ্ধতিতে আবেদনের মাধ্যমে যাতায়াতে অনুমতি দেওয়া হবে।
(CG/BD/SB
তথ্যওসম্প্রচারমন্ত্রক
আইএফএফআই-এ প্রথম প্রকাশিত ফিল্মগুলির প্রতিযোগিতার ঘোষণা
নতুনদিল্লী, ২০ অক্টোবর, ২০১৯
ভারতের ৫০ তম আন্তর্জাতিক চলচ্চিত্র উৎসব -এ প্রথম প্রকাশ করা যে ফিল্মগুলি প্রতিযোগিতায় অংশ নেবে, তাদের নাম ঘোষণা করা হয়েছে। বিগত ৫০ বছর ধরে এই উৎসব অনেক চলচ্চিত্র নির্মাতার কাছে আত্মপ্রকাশ করার সুযোগ এনে দিয়েছে।
প্রথম প্রকাশ করা যে ফিল্মগুলি প্রতিযোগিতায় অংশ নেবে তার মধ্যে আছে আমিন সিদ্দি বৌমেদিনের আলজিরিয় ছবি “আবু লাইলা”, লি চ্যাঙ-গেউনের কোরীয় ছবি “রোমাং”, মারিয়াস অলতেনুর রোমানিয় ছবি ‘মনস্টার’, স্টিফেন অরিট্টের মার্কিন ছবি “মাই নেম ইস সারা”, মহিলা চলচ্চিত্র পরিচালক ইভা কুলের “ক্লেও” । অভিষেক শাহর জাতীয় পুরস্কার বিজয়ী ছবি “হেল্লারাও”, মনু অশোকানের মালয়লি ছবি “উয়ারে” ভারতীয় ছবি হিসেবে এই প্রতিযোগিতায় অংশ নেবে।
সৌন্দর্যবোধ, অভিনবত্ব, প্রযুক্তি উদ্ভাবনের দিক থেকে চলচ্চিত্রে নজরকাড়া প্রতিভার সাক্ষর রাখতে পারে এমন ছবি শংসাপত্র, নগদ ১০ লক্ষ টাকা সহ রৌপ্য ময়ূর পুরষ্কার পাবে।
CG/CB
(Visitor Counter : 68
খনিমন্ত্রক
খনন ক্ষেত্রে ২০১৮-২০২৩ এ ৮.৫ শতাংশ অগ্রগতির লক্ষ্য
নয়াদিল্লি, ১৬ মার্চ, ২০২২
নীতি আয়োগের পক্ষ থেকে ২০১৯ সালে New India @ 75 সংক্রান্ত যে প্রতিবেদন প্রকাশিত হয়েছে, তাতে ২০১৭-১৮’তে খনন ক্ষেত্রে ৩ শতাংশ থেকে ২০১৮-২৩ পর্যন্ত সময়ে বার্ষিক ৮.৫ শতাংশ হারে ১৪ শতাংশ পর্যন্ত অগ্রগতির লক্ষ্য স্থির হয়েছে। পরিসংখ্যান অনুযায়ী, খনন ক্ষেত্রে ২০২১-২২ এ মোট মূল্য সংযুক্তির পরিমাণ  দাঁড়ায় ২ লক্ষ ৯৪ হাজার ২৪ কোটি টাকা। আলোচ্য বছরে অগ্রগতির হার ৮.৬২ শতাংশ। ২০২১-২২ এর দ্বিতীয় আগাম হিসাব অনুযায়ী মোট মূল্য সংযুক্তির পরিমাণ ৩ লক্ষ ৩০ হাজার ৯৪৫ কোটি টাকা এবং অগ্রগতির হার ১২.৫৬ শতাংশ।
লোকসভায় আজ এক লিখিত জবাবে একথা জানান কয়লা ও খনি মন্ত্রী শ্রী প্রহ্লাদ যোশী।
CG/BD/SB
(Visitor Counter : 99
ক্ষুদ্র, অতিক্ষুদ্রওমাঝারিশিল্পমন্ত্রক
শ্রী গডকরি আগামীকাল উদ্ভাবনী, পরিবেশ বান্ধব, বিষাক্ত নয় দেওয়ালের এমন রং এর সূচনা করবেন
নতুন দিল্লি, ১১ জানুয়ারি, ২০২১
কেন্দ্রীয় সড়ক পরিবহন ও মহাসড়ক এবং অতি ক্ষুদ্র, ক্ষুদ্র মাঝারি শিল্প উদ্যোগ মন্ত্রী শ্রী নীতিন গডকরি আগামীকাল নিজ বাসভবন থেকে খাদি এবং গ্রামীণ শিল্প কমিশনের নির্মিত একটি অভিনব রং বা পেইন্ট এর সূচনা করবেন। পরিবেশ বান্ধব, বিষাক্ত নয় এমন দেওয়ালের রং এর নাম "খাদি প্রাকৃতিক রং "। এটি অ্যান্টি-ফাঙ্গাল ও অ্যান্টি-ব্যাকটেরিয়াল বৈশিষ্ট্যযুক্ত। এখানে প্রধান উপাদান হিসাবে গোবর ব্যবহার করা হয়েছে । ভারতীয় মানক ব্যুরো বা ব্যুরো অফ ইন্ডিয়ান স্ট্যান্ডার্ড অনুমোদিত এই রং তৈরিতে খরচ কম এবং গন্ধহীন।
খাদি প্রাকৃতিক রং দুটি রূপে পাওয়া যায়, যেমন ডিসটেম্পার রং এবং প্লাস্টিক ইমালশন রং। প্রধানমন্ত্রী শ্রী নরেন্দ্র মোদী কৃষকদের আয় বাড়ানোর যে লক্ষ্য নিয়েছেন,সেই অনুসারে খাদি প্রাকৃতিক রং তৈরি করা হয়েছে ।গত বছর মার্চ মাসে খাদি গ্রামীণ শিল্প কমিশনের চেয়ারম্যান এই প্রকল্পের পরিকল্পনা প্রস্তুত করেছিলেন। এরপরে জয়পুরের কুমারাপ্পা জাতীয় হস্তনির্মিত কাগজ প্রতিষ্ঠান এটি তৈরি করে।
এই রং ভারী ধাতু যেমন সীসা, পারদ, ক্রোমিয়াম, আর্সেনিক, ক্যাডিয়াম এবং অন্যান্য ধাতু থেকে মুক্ত। এই রং স্থানীয় উৎপাদনে উৎসাহ জোগাবে এবং প্রযুক্তির সাহায্যে সুস্থায়ীভাবে স্থানীয় কর্মসংস্থান সৃষ্টি করবে। এই প্রযুক্তি পরিবেশ বান্ধব। রং এর কাঁচামাল হিসাবে গোবরের ব্যবহার বৃদ্ধি পাবে এবং কৃষক ও গোশালা গুলিতে অতিরিক্ত আয় হবে। এর মাধ্যমে কৃষক / গোশালা গুলিতে প্রতি বছরে প্রায় ৩০ হাজার টাকা আয় হবে বলে অনুমান করা হচ্ছে । গোবর ব্যবহারের ফলে পরিবেশ স্বচ্ছ থাকবে এবং ড্রেনে গোবর জমা রোধ পাবে।
খাদি প্রাকৃতিক ডিসটেম্পার এবং ইমালশন রং ৩ টি নামী জাতীয় পরীক্ষাগারে পরীক্ষা করা হয়েছে এবং সেখান থেকেও ছাড় পত্র মিলেছে।
প্রধানমন্ত্রীরদপ্তর
শ্রী বিষ্ণু চরণ শেঠির প্রয়াণে শোক ও সমবেদনা প্রধানমন্ত্রীর
নয়াদিল্লি, ১৯ সেপ্টেম্বর, ২০২২
ভারতীয় জনতা পার্টির ওড়িশা শাখার নেতা শ্রী বিষ্ণু চরণ শেঠির মৃত্যুতে শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন :
“শ্রী বিষ্ণু চরণ শেঠিজির এক বিশেষ অবদান রয়েছে ওড়িশার অগ্রগতিতে। একজন পরিশ্রমী বিধায়ক রূপে সামাজিক ক্ষমতায়নের লক্ষ্যেও তিনি কাজ করে গেছেন। তাঁর মৃত্যুতে আমি শোকাহত। তাঁর পরিবার-পরিজন এবং অনুগামীদের আমি শোক ও সমবেদনা জানাই। ওঁ শান্তি!”
PG/SKD/DM
(
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রীর নির্দেশ অনুযায়ী ৯টি রাজ্য/কেন্দ্রশাসিত অঞ্চলে অত্যাধিক ডেঙ্গুর প্রকোপ নিয়ন্ত্রণ ও পরিস্থিতি পর্যালোচনায় উচ্চ স্তরীয় দল পাঠাচ্ছে কেন্দ্র
নয়াদিল্লি, ০৩ নভেম্বর, ২০২১
৯টি রাজ্য/কেন্দ্রশাসিত অঞ্চলে অত্যাধিক ডেঙ্গুর প্রকোপ নিয়ন্ত্রণ ও মোকাবিলায় জনস্বাস্থ্য ব্যবস্থা ক্ষেত্রে সহায়তার জন্য একটি উচ্চ স্তরীয় প্রতিনিধি দল পাঠাচ্ছে কেন্দ্রীয় স্বাস্থ্য মন্ত্রক। গত পয়লা নভেম্বর দিল্লিতে ডেঙ্গু পরিস্থিতির ওপর পর্যালোচনা বৈঠকের সময় কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়ার নির্দেশ অনুসারে, এই দল পাঠানো হচ্ছে। যেসব রাজ্য/কেন্দ্রশাসিত অঞ্চলগুলিতে প্রতিনিধিদল পাঠানো হচ্ছে, সেগুলি হ’ল – উত্তর প্রদেশ, উত্তরাখন্ড, হরিয়ানা, কেরল, পাঞ্জাব, রাজস্থান, তামিলনাডু, দিল্লি এবং জম্মু কাশ্মীর।
যে সমস্ত রাজ্য/কেন্দ্রশাসিত অঞ্চলগুলিতে ডেঙ্গুর অত্যাধিক প্রকোপ রয়েছে, সেইসব রাজ্য/কেন্দ্রশাসিত অঞ্চলগুলিকে সাহায্যের জন্য কেন্দ্রীয় স্বাস্থ্য মন্ত্রী স্বাস্থ্য মন্ত্রককে নির্দেশ দিয়েছেন। এ পর্যন্ত দেশে মোট ১ লক্ষ ১৬ হাজার ৯৯১ জন ডেঙ্গু আক্রান্ত হয়েছে। গত বছরের তুলনায় এ বছর এই সময়ে আক্রান্তের সংখ্যা সামান্য বেড়েছে। চলতি বছরে মোট ১৫টি রাজ্য/কেন্দ্রশাসিত অঞ্চলে সর্বাধিক ডেঙ্গুর প্রকোপ সামনে এসেছে। এর পরিপ্রেক্ষিতে এই ৯টি রাজ্য/কেন্দ্রশাসিত অঞ্চলে প্রতিনিধিদল পাঠানো হচ্ছে। এই দলে ডাইরেক্টরেট অফ ন্যাশনাল ভেক্টর বর্ন ডিজিজ কন্ট্রোল প্রোগ্রাম , ন্যাশনাল সেন্টার ফর ডিজিজ কন্ট্রোল  এবং আঞ্চলিক স্বাস্থ্য আধিকারিকদের সদস্যরা রয়েছেন। জনস্বাস্থ্য ক্ষেত্রে ডেঙ্গুর প্রকোপ মোকাবিলায় সংশ্লিষ্ট রাজ্যগুলিকে সাহায্য ও সহায়তা করবে এই প্রতিনিধিদলটি। রাজ্য/কেন্দ্রশাসিত অঞ্চলগুলিতে বর্তমান ডেঙ্গুর প্রকোপ, নিয়ন্ত্রণ ব্যবস্থা, ওষুধ ও চিকিৎসা সরঞ্জাম, রোগ সনাক্তকরণ ব্যবস্থাপনা , কীটনাশক ছড়ানো ইত্যাদির বিষয়ে তথ্য সংগ্রহ করবে প্রতিনিধিদলটি। পাশাপাশি, তারা রাজ্যের স্বাস্থ্য আধিকারিকদের সঙ্গেও এ বিষয়ে কথা বলবেন।
CG/SS/SB
(Visitor Counter : 115